Rawar da Dino Melaye ya taka a sabon fim dinsa ▷ Legit.ng
Rawar da Dino Melaye ya taka a sabon fim dinsa
19 days ago 7900 views by Naziru Dalha Taura
- Sanannen dan siyasa, Sanata Dino Melaye ya fito a sabon fim din masana'antar Nollywood
- Ya taka rawa ne a matsayin mai girma sanata a sabon fim din, in ji mashiryin shirin
- Sanatan dai na fuskantar maimaicin zabe ne a wasu sassan mazabarsa bayan zaben 16 ga watan Nuwamba
Sanannen dan siyasar nan, Sanata Dino Melaye ya fito a sabon fim din masana'antar Nollywood, wanda za a fara nunawa a wata mai zuwa.
A wasan kwaikwayon mai suna 'Lemonade', wanda furodusa Joy Idoko ya shirya, Melaye ya taka rawar sanata ne.
Wannan ba shine karo na farko da Melaye zai fara bayyana a wasan kwaikwayin masana'antar Nollywood ba. A watan da ya gabata, an gano cewa zai fito a matsayin babban dan wasa a wani wasan kwaikwayo mai dogon zango mai suna "Equity unbound".
Wasan kwaikwayon na isar da sakon maida hankali ne a kan bada hakkoki iri daya tare da adalci a Afirka, takamaimai a kasar Najeriya.
Idan zamu tuna, kwanan nan aka kwace kujerar Melaye daga majalisar dattawa. Hukumar zabe mai zaman kanta ta INEC zata canza zabe a wasu sassan mazabarsa, bayan sabon zaben da aka yi a ranar 16 ga watan Nuwamba.
A yayin bayanin rawar da sanatan ya taka a wasan kwaikwayon, mashiryin shirin, Idoko ya wallafa bayanin a shafinsa na Instagram.
"Zaku so ganin wannan, sanatan Najeriya Dino Melaye, da kansa ya taka rawar gani a wasan kwaikwayo mai suna Lemonade. Wani lokacin, sai ka yi amfani da idon basira kafin ka gano abinda ke gabanka." Cewar Idoko
Dino Melaye Latest NewsAPC Latest NewsNollywood MoviesPDP Latest NewsHausa News
39 minutes ago 620 views
Hotunan takalman Buhari ya dauki hankulan 'yan Najeriya a kafar sada zumunta